|  |  |
| --- | --- |
|  | **EELNÕU** |
|  | 07.02.2024 nr 1-4/24/148 |
|  |  |
| TAPA VALLAVOLIKOGU |  |
| OTSUS |  |

|  |
| --- |
| Tapa |
|  |
|  |
| **Projekti „Tapa keskusala I etapp" omaosaluse garanteerimine** |
|  |
| Projekteerimisbürood Inphysica Technology OÜ, OÜ Sfäär Planeeringud ja Kuu OÜ on koostanud Tapa vallavalitsusele tööprojekti nr 2022-03-31 „Tapa keskusala“, mis hõlmab endas keskväljaku ala, Pikk tänavat ja Jüri Vilmsi platsi. Tööde hinnanguline maksumus on ca 3 100 000 €. Tööde lõplik maksumus selgub peale riigihanke korraldamist.  Tapa Vallavalitsus soovib esitada hiljemalt 28.04.2024 rahastustaotluse Riigi Tugiteenuste Keskuse meetme „Kättesaadavad kvaliteetsed avalikud teenused“ alammeetmesse „Avaliku linnaruumi arendamine“ eesmärgiga arendada välja hea avalik linnaruum Tapa linnas keskväljaku ja Pika tänava piirkonnas.  Toetusmeetme eesmärk on parandada avalike teenuste kättesaadavust ja kvaliteeti, korraldades teenuseid kaasaegselt, lähtuvalt rahvastiku vähenemisest, vananemisest ja sihtrühma vajadustest ning soodustades kohaliku omavalitsuse üksuste koostööd mõjusate, terviklike avalike teenuste ja teenusvõrgustike arendamise algatuste elluviimisel, tagades sealjuures erinevate ühiskonnagruppide võrdse kohtlemise ja ligipääsetavuse.  Lääne-Viru maakonna toetuse kogueelarve on 5 371 298 €. Toetusmeetmest on võimalik saada kaasfinantseering summas kuni 1 500 000 € või kuni 60% projekti maksumusest. Projekti elluviimise periood on kuni 2025-2026.  Tapa Vallavalitsuse viis läbi väikehanke „Tapa linna keskusala“ rahastustaotluse koostamine kõigi meetmemääruses nõutud lisadega ja taotluse esitamine meetmesse „Kättesaadavad kvaliteetsed avalikud teenused“. Tapa Vallavalitsus sõlmis 17.01.2024 korralduse nr 40 „Tapa linna keskusala rahastustaotluse ja selle lisade koostamine“ tulemuste kinnistamise alusel töövõtulepingu OÜga KT Europroject Management.  Lähtudes eeltoodust ja kohaliku omavalitsuse korralduse seaduse § 22 lõike 1 punkti 8 ja Tapa Vallavolikogu 28.01.2019 määruse nr 47 „Tapa vallavara valitsemise kord“ § 7 lõike 3 punkti 1 alusel:   1. Garanteerida Riigi Tugiteenuste Keskuse meetme “Kättesaadavad kvaliteetsed avalikud teenused” alammeetme „Avaliku linnaruumi arendamine“ projekti “Tapa keskusala I etapp“ Tapa valla omaosaluse katmine perioodil 2025-2026 kogusummas kuni 2 000 000 (kaks miljonit) eurot. 2. Otsus jõustub teatavakstegemisest.   Otsuse peale võib esitada vaide Tapa Vallavolikogule haldusmenetluse seaduses sätestatud korras või esitada kaebuse Tartu Halduskohtule halduskohtumenetluse seadustikus sätestatud alustel ja korras 30 päeva jooksul alates käesoleva otsuse teadasaamisest või päevast, millal asjast huvitatud isik pidi käesolevast otsusest teada saama. | |

|  |
| --- |
| *(allkirjastatud digitaalselt)*  Maksim Butšenkov  vallavolikogu esimees |

|  |  |
| --- | --- |
| Lisad: | 1. Lisa [Riigi Tugiteenuste keskuse meetmeleht](https://www.rtk.ee/meetmete-nimekiri) <https://www.rtk.ee/toetused-ja-taotlemine/taotlusvoorud/avatud-ja-suletud-taotlusvoorud> 2. Lisa Tapa keskusala tööprojekt <https://www.dropbox.com/sh/q64ndkj8jilm1re/AAB6qy4pj0apVmwNHCaRj0-6a?dl=0> |

|  |  |  |
| --- | --- | --- |
| **Seletuskiri** | | |
|  | | |
| Toetavate tegevuste hulka kuulub: kõigile kasutajagruppidele kergesti ligipääsetava avaliku linnaruumi arendamine, sealhulgas linnakeskuste terviklik elavdamine, eelistades arendatavate teenuste asukohana ehituspärandi taaskasutuselevõttu, ning laste- ja noorteatraktsioonide arendamine. Palume täpsustada linnaruumi mõistet ja millistele maakonna linnadele, alevitele see laieneb.  Linnade ajaloolised avalikud ruumid on olnud suured väljakud ja platsid, pargid ja veekogud. Eesti keele seletav sõnaraamat selgitav avalikku ruumi, kui kõigile, rahvahulkadele, üldsusele mõeldud või ette nähtud, kõikide kasutada olevat ruumi.  Kättesaadavate kvaliteetsete avalike teenuste määruse kontekstis mõistetakse avaliku ruumi all ÜRO määratlusel põhinevat käsitlust: “kõik avalikus omandis või üldkasutatavad kohad, mis on ligipääsetavad ja nauditavad kõigile ilma kasumitaotluseta”. Avaliku ruumi osad on näiteks tänavad, pargid, ühisaiad, väljakud, platsid, jõekaldad, rannavöönd jms. Avalikuks linnaruumiks loetakse ühisruumi, mis on ligipääsetav ja kasutatav kõigile ilma kasumitaotluseta ning mis loob koos ümbritsevate hoonete ja mitteavalike ruumidega terviklikke arhitektuurikooslusi nii funktsionaalses kui esteetilises mõttes. Avalik linnaruum moodustab inimeste vahelise suhtluse keskkonna ning aitab kaasa kogukonnatunde tekkimisele ja olemasolule.  „Avalikku linnaruumina“ linna kontekstis peetakse silmas avalikku ruumi seda osa linnast, mis on hästi kujundatud, kõigile kasutajagruppidele kergesti ligipääsetav, kus luuakse hea võimalus seal olemiseks ja aja veetmiseks. Avaliku ruumi puhul on tähtis peatumise ja istumise võimalus. Inimestel peab olema võimalus hetkeks puhata, põgeneda linnamürast, rahvamassist ning segadust tekitavast ülekoormatud ümbrusest. Linnaruumi üheks olulisemaks aspektiks on mitmekesisus, kuna koos peaksid saama eksisteerida erinevad inimesed, väärtused ja väljendusvormid.  Hea avalik ruum on kergesti ligipääsetav, seal on mitmeid kohapõhiseid tegevusi, inimestel on võimalik ennast teostada ja teistega suhelda nii juhuslikult kui ka etteplaneeritult kohtuda. Need omadused teevad ruumi inimestele atraktiivseks, mõjutavad sotsiaalse interaktsiooni teket ja olemasolu ning mugavust ja turvalisust.  Avaliku linnaruumi projektina ei ole peetud silmas poolavalikke ruume nagu kohvik, kino ning jagatud ruume nagu näiteks lasteaiahoov, kortermajade vahel paiknevad kortermajade kuuluvad ja piiratud juurdepääsuga mänguväljakud.  Linnaruumi tõlgendamisel lähtume asukohapõhises maakonnaplaneeringus toodud linnalise asustusega alade määratlusest. Avaliku linnaruumi arendamiseks sobivad projektitaotlused, mille puhul investeeringu asukoht jääb maakonnaplaneeringus määratud linnalise asutusega alale ning mis panustab meetme ja maakonna arengustrateegia eesmärkide saavutamisse.  Nõuded taotlusele ja tegevustele 1) informatsioon, et projektis kavandatud tulemuse saavutamiseks on tehtud kavandatud tegevuste alternatiivide analüüs või uuring;  Oleneb, mis on need planeeritavad konkreetsemad tegevused, mida te linnaruumi arendamiseks teha soovite. Uuringu asemel võib-olla ka tegevuste/lahendite alternatiivide analüüs, millest selgub, et just need konkreetsed tegevused või ka lahendused on võimalikest alternatiividest parimad/sobilikumad.  Avaliku linnaruumi arendamise projektid panustavad väljundnäitajasse „integreeritud territoriaalse arengu projektid“. Projektide puhul eeldatakse koostööd erinevate osapooltega ja erinevate sektorite vahelist koostööd. Väljundnäitajasse panustavad kõik, kas ühte või mitut integreerituse komponenti sisaldavad projektid.  Projekt loetakse integreerituks, kui see vastab vähemalt ühele järgmistest tingimustest:  a) see hõlmab erinevaid sektoreid (näit sotsiaal, majandus, keskkond);  b) see hõlmab erinevaid haldusterritooriume (nt: omavalitsused);  c)projekt integreerib mitut tüüpi sidusrühmi (riigiasutused, erasektori osalejad, valitsusvälised organisatsioonid).  Avaliku linnaruumi arendamise projektid panustavad tulemusnäitajasse integreeritud projektidest kasu saanud organisatsioonide arv. Seega peab taotleja projekti kavandamisel arvestama sellega, et lisaks integreeritud projekti nõuetele täitmisele peab olema projekti elluviimise etapis kaasatud vähemalt üks partner või kasu saav organisatsioon, kelle andmed esitatakse taotluses. Hindamisel arvestatakse partnerite ja kaasatud organisatsioonide arvu ja panust projekti. Partnerite kaasamine projekti planeerimisse ja elluviimisse võimendab projekti tulemuste mõju.  Seega soovitame kaardistada kõik investeeringu piirkonda jäävad/tulevad institutsioonid ning teha koostööd nendega linnaruumi mitmekülgsemaks arendamiseks, elavdamiseks.  Erasektori kaasamine partnerina (st, kui nad viivad ellu mingeid tegevusi ja neil tekivad projektis abikõlblikud kulud) on igati oodatud. Kui erasektori partner panustab projekti omafinantseeringu katmisse, saab projekt hindamisel ka boonuspunkte. Küll aga tuleb arvestada riigiabi andmisega. Abi andmise liik sõltub, mida nad arendavad, teevad, millises mahus ja kas antakse ka kaudset abi (näiteks kui partner väärindab objekti, mille omanikuks on keegi teine. Riigiabi andmisel tuleb arvestada ka põhimõttega, et loodud teenused, alad peavad olema avalikuks kasutamiseks vähemalt 5 aastaks peale projekti lõppu.  Arendatav ala peab moodustama ühtse terviku ning vastama määruse eesmärkidele.  Toetatavad tegevused linnaruumi arenduseks on kõigile kasutajagruppidele kergesti ligipääsetava avaliku linnaruumi arendustegevused, sh linnakeskuste terviklik elavdamine eelistades arendatavate teenuste asukohana ehituspärandi taaskasutuselevõttu. Avaliku ruumi arendamisel on oluline arvestada kõigi oluliste sihtgruppide vajadustega, sealjuures pidada silmas lapse- ja peresõbralikkust, luues tegutsemisvõimalusi erinevas vanuses kasutajatele, tagades turvalisuse ning luues mugava ligipääsu ka lapsevankri või ratastooliga. Samuti on võimalik kavandada avalikus ruumis laste- ja noorteatraktsioonide rajamist, et pakkuda sellele sihtgrupile senisest mitmekülgsemaid aktiivseid tegevusvõimalusi.  Sekkumisega toetatakse lisaks avalikule ruumile ka linnakeskuste terviklikku elavdamist, mis võimaldab projekti raames korrastada ning kasutusse võtta ka linnakeskuses asuvad hooned, tuua linnakeskusse juurde täiendavaid teenuseid ja tegevusvõimalusi.  Ehituspärandi all mõistetakse kultuuriväärtusega hoone või maa-ala, mis on muinsuskaitseseadusega riikliku kaitse alla või planeerimisseaduse alusel kehtestatud planeeringuga kohaliku kaitse alla võetud ehitis, ehituslik kompleks või maa-ala (muinsuskaitseala või miljööväärtuslik ala). Linnaruumiprojektide hindamisel lähtutakse kvaliteetse ruumi aluspõhimõtetest. Vt ka https://planeerimine.ee/.  Enne kuluka investeeringu tegemist peavad olema läbi kaalutud alternatiivsed lahendused (uuringud, analüüsid, mis tõendavad, et just sel moel on tulemus parim, efektiivsem).  Meetmes arvestatakse universaaldisaini, kvaliteetse ruumi aluspõhimõtete ja kliimakindlusega.  Kvaliteetne ruum[1] on tehis- ja looduskeskkonna tasakaalustatud ruumiline tervik, mis hõlmab välisruumi ja siseruumi. Kvaliteetne ruumilahendus arvestab järgmisi aspekte: ruumiline ligipääsetavus (nt kõikide kasutajagruppide jaoks hästi ühendatud liikumisviiside või -vahendite näol, arvestatakse erivajadustega inimestega), läbi mõeldud ruumiline terviklikkus (nt koostoimivad teenused oleksid ruumiliselt lähestikku), lõimumine ümbruskonnaga ja sobitumine kultuurilise keskkonnaga (nt hoonet või rajatist ei vaadata omaette, vaid see peab ümbruskonnaga looma harmoonilise terviku), looduskeskkonna ja kliimamuutuste mõjuga arvestamine (nt maastiku minimaalne muutmine, looduspõhiste lahenduste eelistamine ning elurikkuse toetamine, kliimamuutusega kaasnevate riskidega nt erakordsed ilmastikunähtused, tormid, üleujutusted, kuumalained ja soojussaareefekt arvestamine, haisu häiringud ei mõjutaks elurajooni), ruumi erinevate kasutusotstarvete ja -vajadustega arvestamine (multifunktsionaalsed pinnad, võimalus hoonet sujuvalt ja säästlikult ümber kohandada kasutusotstarbe muutumisel), kvaliteetne ruumilahendus (ruumide jaotus ja -liigendus on selge ja arusaadav), materjalide säästlik kasutamine ringmajanduse põhimõtetest lähtuvalt (keskkonnasõbralikud ja ringlusse võetavad materjalid), majanduslike ressursside arukas kasutamine jne.  Toetavate tegevuste hulka kuulub: kõigile kasutajagruppidele kergesti ligipääsetava avaliku linnaruumi arendamine, sealhulgas linnakeskuste terviklik elavdamine, eelistades arendatavate teenuste asukohana ehituspärandi taaskasutuselevõttu, ning laste- ja noorteatraktsioonide arendamine. Palume täpsustada linnaruumi mõistet ja millistele maakonna linnadele, alevitele see laieneb.  Linnade ajaloolised avalikud ruumid on olnud suured väljakud ja platsid, pargid ja veekogud. Eesti keele seletav sõnaraamat selgitav avalikku ruumi, kui kõigile, rahvahulkadele, üldsusele mõeldud või ette nähtud, kõikide kasutada olevat ruumi.  Kättesaadavate kvaliteetsete avalike teenuste määruse kontekstis mõistetakse avaliku ruumi all ÜRO määratlusel põhinevat käsitlust: “kõik avalikus omandis või üldkasutatavad kohad, mis on ligipääsetavad ja nauditavad kõigile ilma kasumitaotluseta”. Avaliku ruumi osad on näiteks tänavad, pargid, ühisaiad, väljakud, platsid, jõekaldad, rannavöönd jms. Avalikuks linnaruumiks loetakse ühisruumi, mis on ligipääsetav ja kasutatav kõigile ilma kasumitaotluseta ning mis loob koos ümbritsevate hoonete ja mitteavalike ruumidega terviklikke arhitektuurikooslusi nii funktsionaalses kui esteetilises mõttes. Avalik linnaruum moodustab inimeste vahelise suhtluse keskkonna ning aitab kaasa kogukonnatunde tekkimisele ja olemasolule.  Selgitame, et „avalikku linnaruumina“ linna kontekstis peetakse silmas avalikku ruumi seda osa linnast, mis on hästi kujundatud, kõigile kasutajagruppidele kergesti ligipääsetav, kus luuakse hea võimalus seal olemiseks ja aja veetmiseks. Avaliku ruumi puhul on tähtis peatumise ja istumise võimalus. Inimestel peab olema võimalus hetkeks puhata, põgeneda linnamürast, rahvamassist ning segadust tekitavast ülekoormatud ümbrusest. Linnaruumi üheks olulisemaks aspektiks on mitmekesisus, kuna koos peaksid saama eksisteerida erinevad inimesed, väärtused ja väljendusvormid.  Hea avalik ruum on kergesti ligipääsetav, seal on mitmeid kohapõhiseid tegevusi, inimestel on võimalik ennast teostada ja teistega suhelda nii juhuslikult kui ka etteplaneeritult kohtuda. Need omadused teevad ruumi inimestele atraktiivseks, mõjutavad sotsiaalse interaktsiooni teket ja olemasolu ning mugavust ja turvalisust.  Avaliku linnaruumi projektina ei ole peetud silmas poolavalikke ruume nagu kohvik, kino ning jagatud ruume nagu näiteks lasteaiahoov, kortermajade vahel paiknevad kortermajade kuuluvad ja piiratud juurdepääsuga mänguväljakud.  Linnaruumi tõlgendamisel lähtume asukohapõhises maakonnaplaneeringus toodud linnalise asustusega alade määratlusest. Avaliku linnaruumi arendamiseks sobivad projektitaotlused, mille puhul investeeringu asukoht jääb maakonnaplaneeringus määratud linnalise asutusega alale ning mis panustab meetme ja maakonna arengustrateegia eesmärkide saavutamisse.  Taotlemise tingimused:  Toetuse minimaalne summa projekti kohta on 400 000 eurot ja maksimaalne summa on 1 500 000 eurot. Kui koostööprojekti korral on toetuse taotlejaks ja partneriks kohaliku omavalitsuse üksused, suureneb maksimaalne toetuse summa 1 500 000 euro võrra iga partnerina projekti kaasatud kohaliku omavalitsuse üksuse kohta.  Ida-Viru maakonnas, Võru maakonnas, Põlva maakonnas ja Valga maakonnas võib toetuse maksimaalne määr olla kuni 70% projekti abikõlblike kulude maksumusest. Ülejäänud Eesti maakondades võib toetuse maksimaalne määr olla kuni 60% projekti abikõlblike kulude maksumusest.  Projekti abikõlblikkuse perioodi lõpp ei tohi olla hilisem kui 30 kuud pärast taotluse esitamise tähtpäeva.  Toetuse andmise eeltingimuseks on vähemalt aastani 2027 kehtiv maakonna arengustrateegia, millele on antud rakendusasutuse positiivne hinnang vastavuse kohta Euroopa Parlamendi ja nõukogu määruse (EL) 2021/1060 artikli 29 lõikes 1 nimetatud tingimustele. | | |
| Eelnõu ja seletuskirja koostaja | Arendusspetsialist Marko Teiva |
| Eelnõu esitaja ja ettekandja | Arendusspetsialist Marko Teiva |